Laerskool Vredendal-nuus - My Matzikama | My Matzikama
Nuwe Graad R's en 1's besoek LSV
Op Donderdag, 16 November het die ouers van 30 nuwe Gr. R-leerders en ongeveer 90 nuwe Gr. 1-leerders 'n inligtingssessie by Laerskool Vredendal bygewoon. Volgens Cobus Nieuwoudt, assistent-onderwyser by Laerskool Vredendal, was dit nie sommer net enige inligtingssessie nie; ouers is gou herinner dat hul leerders volgende jaar Gr. R en 1 is.
"Die aand is gevul met insiggewende praatjies om die senuwees te kalmeer, asook om meer uit te vind oor wat van hul kosbare engeltjies verwag word," het Nieuwoudt gesê.
Opwinding het geheers op Vrydag, 17 November toe die leerders kans gekry het om die skool te besoek. Die nuwe Kabouters, Beertjies, Hasies, en Katjies het volgens Nieuwoudt hul onderwysers ontmoet en sommige van hulle was so gretig dat hulle selfs skool-skool begin speel het.
"Laerskool Vredendal en personeel sien voorwaar uit om hierdie leerders volgende jaar by die skool te verwelkom," het Nieuwoudt gesê.
Kabouter Kampus hou fondsinsameling
Op Donderdag, 23 November het Kabouter Kampus hul jaarlikse fondinsameling gehou. Hierdie jaar is fondse met 'n aangename fliekdag ingesamel. Vir R20 het leerders die volgende pakket ontvang: Die geleentheid om gewone klere te dra en 'n kospakkie wat springmielies, koeldrank en lekkergoed bevat het.
Die saal was gepak met komberse en kussings en 'n rustige atmosfeer het geheers. Gr. R – 3 het eerste hul fliek gekyk en daarna was dit die gr. 4 – 7's se beurt. Die snoepie was van vroegoggend af oop en leerders kon hul daar aan heerlike snoeperye verlustig.
Wat is 'n gradeplegtigheid sonder opgewonde Kabouter-studente? Kabouter Kampus het hul gradeplegtigheid op Dinsdag, 28 November gehou. Altesaam 30 leerders het hierdie jaar "gegradueer" en elk 'n sertifikaat van me. C. Dayson ontvang. Ouers het daarna gesellig om die vuur verkeer en 'n braaivleisete geniet.
Die hoogtepunt van die aand was toe Kersvader opgedaag het. Twee sakke vol geskenke was duidelik te min en die feetjies van die ysberge moes toe sorg vir die res van die geskenke.
Hoërskool Vredendal se VRL-leerders aangekondig
Die Hoërskool Vredendal het pas vanjaar se VRL-lede aangekondig. Die VRL se taak is om seker te maak dat...
Speletjiesdag by Laerskool Vredendal
"All work and no play, makes Jack a dull boy." Beslis nie by Laerskool Vredendal nie. Hope pret saam...
Hoërskool Vredendal blink uit!
Hoërskool Vredendal wens vir Chanté Klaase hartlik geluk met haar deelname aan die gewilde taalspeletjieprogram, Op die Spel, wat...
Tennisspelers van HS Vredendal in Kavaliers-span
Melanie Fourie, Henk Fourie en Elizabeth de Wet is opgeneem in die Kavaliers-Platteland tennisspan wat in Maart op George...
Chanté verwerf tweede plek in TV reeks!
Chanté Klaase (16) van Hoërskool Vredendal het nie teruggestaan op nasionale televisie nie. Sy het tweede geëindig in die...
Laerskool Vredendal se skaakspelers het 'n baie bedrywige en uiters suksesvolle derde kwartaal agter die rug. Tydens die aanvang...